# Eddie Redmayne

| Eddie Redmayne |
| --- |
| glumac, pjevač, maneken |
| Redmayne godine 2011. |
| Biografske informacije |
| Rođenje | Edward John David Redmayne 6. januara 1982.  (1982-01-06) London, Engleska |
| Supružnik | Hannah Bagshawe (2014–) |
| Profesionalne informacije |
| Zanimanje | glumac, pjevač, maneken |
| Opus |
| Djelatni period | 1992– |
| Znamenite uloge |
| Stephen Hawking u *The Theory of Everything* |
|  |
|

| Nagrade |
| --- |
| **Oscar za najboljeg glumca** 2015 *The Theory of Everything* |

 |
|  |

**Edvard Džon Dejvid „Edi“ Redmejn** (engleski: *Edward John David „Eddie“ Redmayne*; rođen 6. januara 1982) engleski je glumac. Najpoznatiji je po ulogama u Džeka Džeksona u mini-seriji *Stubovi zemlje*, Kolina Klarka u filmu *Moja nedelja sa Merilin*, Marijusa Ponmersija u mjuziklu *Jadnici* i Stivena Hokinga u biografskoj drami *Teorija svega*, koja mu je donela Oskar i Zlatni globus kao i nominacije za BAFTU i Nagradu Udruženja glumaca za najbolju glavnu mušku ulogu.

Redmejn je takođe dobitnik Tonija i Nagrade Lorens Olivije za najbolju sporednu ulogu u predrastavi *Crveno* iz 2010. Za svoj rad u 2011. godini bio je nominovan za nagradu BAFTA za buduću zvezdu.

## Detinjstvo i obrazovanje

Redmejn je rođen i odrastao u Londonu. Ima četvoro braće i sestara — starijeg i mlađeg brata, kao i starije polubrata i polusestru. Školovao se u prestižnoj dečačkoj školi Iton, gde je išao u razred sa princem Vilijamom, vojvodom od Kembridža, a 2003. je stekao diplomu nižeg stepena na Univerzitetu u Kembridžu.

## Glumačka karijera

### 1998–2011.

Redmejn je prvu profesionalnu ulogu dobio 1998. u televizijskoj seriji *Životinjska barka*. Godine 2002. nastupio je u predstavi *Bogojavljenska noć* Vilijama Šekspira i to u čuvenom Šekspirovom Pozorištu Gloub. Dve godine kasnije, 2004, glumio je u predstavi *Koza, ili ko je Silvija?*, za koju je dobio Pozorišnu nagradu časopisa *Ivning standard* (*Evening Standard*) za najboljeg novog glumca i Nagrada udruženja pozorišnih kritičara za najboljeg novog glumca. Na filmu je prvi put nastupio 2005. u delu *Kao misli*, a partnerka mu je bila Toni Kolet. Iste godine snimio je miniseriju *Elizabeta I*, u kojoj su glavne uloge tumačili Helen Miren i Džeremi Ajrons. Naredne godine, 2006, snimio je film *Dobri pastir* uz Meta Dejmona i Andželinu Žoli, u režiji Roberta de Nira. Godine 2007. Redmejn je igrao u filmovima *Okrutna ljubav* uz Džulijanu Mur, i *Elizabeta: zlatno doba* uz Kejt Blančet, Klajva Ovena i Džefrija Raša.

Redmejn je 2008. ostvario manju ulogu u filmu *Druga Bolenova kći*, u kome su glavne uloge igrali Erik Bana, Natali Portman i Skarlet Džohanson, kao i glavne uloge u britanskoj televizijskij miniseriji *Tesa od Ibervija* i filmu *Žuta maramica*, na kom je sarađivao sa Kristen Stjuart i Vilijamom Hertom. Nakon uloga u nešto manje zapaženim filmovima *Plavi prah* (2009), *Slavna '39.* (2009) i *Crna smrt* (2010), Redmejn je 2010. snimio televizijsku seriju *Stubovi zemlje*. Rađena po istoimenom romanu Kena Foleta, serija je postigla veliki međunarodni uspeh. U međuvremenu, Redmejn je igrao u predstavi *Crveno*, zajedno sa Alfredom Molinom, i za svoju ulogu osvojio nagrade Nagrada Lorens Olivije i Nagradu Toni za sporednu ulogu u drami.

Godine 2011. Redmejn je igrao u filmovima *Provincijalka*, koji je bio izraziti kritički neuspeh, i uspešnom filmu *Moja nedelja sa Merilin*, na kome je radio sa Mišel Vilijams, Kenetom Branom, Džulijom Ordmond, Džudi Denč i Emom Votson. Za svoj rad u 2011. godini bio je nominovan za Nagradu Britanske filmske i televizijske akademije za najbolju zvezdu u usponu, dok je za tumačenje lika Ričarda II u istoimenoj drami Vilijama Šekspira osvojio Nagradu Udruženja pozorišnih kritičara za najbolji šekspirijanski nastup.

### 2012–trenutno

Godine 2012. Redmejn je tumačio glavnu ulogu u televizijskoj miniseriji *Ptičja pesma*. Takođe je igrao Marijusa u filmu *Jadnici*, rađenom po istoimenom romanu Viktora Igoa, u režiji dobitnika Oskara za najboljeg režisera Toma Hupera. Redmejn je sa ostatkom glumačke postave, koju čine Hju Džekmen, Rasel Krou, En Hatavej, Amanda Sajfrid, Helena Bonam Karter i Saša Baron Koen, bio nominovan za nekoliko prestižnih nagrada, uključujući i Nagradu Udruženja glumaca za najbolju filmsku postavu. Godine 2014. Redmejn je tumačio ulogu Stivena Hokinga u biografskoj drami *Teorija svega* reditelja Džejmsa Marša. Film je inspirisan memoarima „*Putovanje do večnosti: Moj život sa Stivenom*“ Hokingove bivše supruge Džejn (u filmu je igra Felisiti Džouns) i i prikazuje njihovu vezu, Hokingovu borbu sa Lu Gerigovom bolešću i uspon u naučnoj karijeri. Kritičari su pozitivno reagovali na film i na Redmejnovu izvedbu, koja mu je donela nagradu Zlatni globus za najbolju mušku ulogu igranom filmu (drama) i nominacije za brojna druga prestižna priznanja, uključujući Oskara, BAFTU i Nagradu Udruženja glumaca.

## Lični život

Redmejnovi bliski prijatelji su glumci Endru Garfild, Benedikt Kamberbeč, Ben Višo i Tom Staridž. Krajem 2010. i početkom 2011. bio je u kratkoj vezi sa britanskom glumicom Keri Maligan.

Časopis *Vanity Fair* ga je u septembru 2012. proglasio jednom od najbolje obučenih poznatih ličnosti na svetu.

## Filmografija

| Naziv
 | Originalni naziv
 | Godina
 | Uloga
 | Beleške
 |
| --- | --- | --- | --- | --- |
| *Životinjska barka* | *Animal Ark* | 1998.
 | Džoni Hardi
 | TV serija; epizodna uloga
 |
| *Doktori* | *Doctors* | 2003.
 | Rob Hantli
 | TV serija; epizodna uloga
 |
| *Elizabeta I* | *Elizabeth I* | 2005.
 | Sauthempton
 | TV miniserija
 |
| *Kao misli* | *Like Minds* | 2005.
 | Aleks Forbs
 |  |
| *Dobri pastir* | *The Good Shepherd* | 2006.
 | Edvard Vilson Mlađi
 |  |
| *Okrutna ljubav* | *Savage Grace* | 2007.
 | Entoni Bekland
 |  |
| *Elizabeta: zlatno doba* | *Elizabeth: The Golden Age* | 2007.
 | Entoni Babington
 |  |
| *Žuta maramica* | *The Yellow Handkerchief* | 2008.
 | Gordi
 |  |
| *Druga Bolenova kći* | *The Other Boleyn Girl* | 2008.
 | Vilijam Staford
 |  |
| *Tesa od Ibervija* | *Tess of the d'Urbervilles* | 2008.
 | Ejndžel Kler
 | TV miniserija
 |
| *Plavi prah* | *Powder Blue*  | 2009.
 | Kverti Dulitl
 |  |
| *Slavna '39.* | *Glorious 39* | 2009.
 | Ralf Kejs
 |  |
| *Crna smrt* | *Black Death* | 2010.
 | Ozmund
 |  |
| *Stubovi zemlje* | *The Pillars of the Earth* | 2010.
 | Džek Džekson
 | TV miniserija
 |
| *Provincijalka* | *Hick* | 2011.
 | Edi Krizer
 |  |
| *Moja nedelja sa Merilin* | *My Week with Marilyn* | 2011.
 | Kolin Klark
 | Nagrada Kapri za najbolju glumačku postavu
 |
| *Ptičja pesma* | *Birdsong* | 2012.
 | Stiven Vresjford
 | TV serija
 |
| *Jadnici* | *Les Misérables* | 2012.
 | Marijus Ponmersi
 | Nagrada Nacionalnog odbora kritičara za najbolju glumačku postavu Nagrada Satelit za najbolju glumačku postavu Nagrada Udruženja filmskih kritičara Vašingtona za najbolju glumačku postavu Nagrada Udruženja filmskih kritičara San Dijega za najbolju glumačku postavu Nominacija—Nagrada Satelit za najboljeg sporednog glumca u filmu Nominacija—Nagrada Udruženja televizijskih filmskih kritičara za najbolju glumačku postavu Nominacija—Nagrada Udruženja filmskih glumaca za najbolju filmsku postavu
 |

## Uloge u pozorištu

| Naziv
 | Originalni naziv
 | Godina
 | Beleške
 |
| --- | --- | --- | --- |
| *Bogojavljenska noć* | *Twelfth Night* | 2002.
 | Produkcija Gloub teatra
 |
| *Koza, ili gde je Silvija?* | *The Goat, or Who is Sylvia?* | 2004.
 | Nagrada udruženja pozorišnih kritičara za najboljeg novog glumca Pozorišna nagrada časopisa *Evening Standard* za najboljeg novog glumca
 |
| *Sada ili kasnije* | *Now or Later* | 2008.
 |  |
| *Crveno* | *Red* | 2009.
 | 2009–10. Nagrada Lorens Olivije za najbolju sporednu ulogu Nagrada Toni za najbolju sporednu ulogu u predstavi
 |
| *Ričard II* | *Richard II* | 2011.
 | 2011–12. Nagrada Udruženja pozorišnih kritičara za najbolji šekspirijanski nastup
 |

## Nagrade i nominacije

| Nagrada
 | Godina
 | Kategorija
 | Uloga
 | Rezultat
 |
| --- | --- | --- | --- | --- |
| Pozorišna nagrada časopisa *Evening Standard* | 2004.
 | Najbolji novi glumac
 | *Koza, ili ko je Silvija?* | **Dobitnik** |
| Nagrada udruženja pozorišnih kritičara
 | 2005.
 | Najbolji novi glumac
 | *Koza, ili ko je Silvija?* | **Dobitnik** |
| Nagrada Lorens Olivije
 | 2010.
 | Najboljea sporedna uloga
 | *Crveno* | **Dobitnik** |
| Nagrada Toni
 | 2010.
 | Najbolja sporedna uloga u predstavi
 | *Crveno* | **Dobitnik** |
| Nagrada Britanske filmske i televizijske akademije
 | 2011.
 | Najbolja zvezda u usponu
 | *Moja nedelja sa Merilin* *Provincijalka* | Nominacija
 |
| Nagrada Kapri
 | 2011.
 | Najbolja glumačka postava
 | *Moja nedelja sa Merilin* | **Dobitnik** |
| Nagrada Udruženja pozorišnih kritičara
 | 2011.
 | Najbolji šekspirijanski nastup
 | *Ričard II* | '**Dobitnik** |
| Nagrada Nacionalnog odbora filmskih kritičara
 | 2012.
 | Najbolja glumačka postava
 | *Jadnici* | Nominacija
 |
| Nagrada Satelit
 | 2012.
 | Najbolja glumačka postava
 | *Jadnici* | **Dobitnik** |
| Najbolji sporedni glumac u filmu
 | Nominacija
 |
| Nagrada Udruženja filmskih glumaca
 | 2012.
 | Najbolja filmska postava
 | *Jandici* | Nominacija
 |
| Nagrada Udruženja filmskih kritičara Vašingtona
 | 2012.
 | Najbolja glumačka postava
 | *Jadnici* | **Dobitnik** |
| Nagrada Udruženja filmskih kritičara San Dijega
 | 2012.
 | Najbolja glumačka postava
 | *Jadnici* | **Dobitnik** |
| Nagrada Udruženja televizijskih filmskih kritičara
 | 2012.
 | Najbolja glumačka postava
 | *Jadnici* | Nominacija
 |

## Poznati glumci sa kojima je sarađivao

| **Film** | Glumci sa kojima je sarađivao
 |
| --- | --- |
| *Elizabeta I* | Helen Miren, Džeremi Ajrons
 |
| *Kao misli* | Toni Kolet
 |
| *Dobri pastir* | Met Dejmon, Andželina Žoli, Alek Boldvin, Robert de Niro, Vilijam Hert
 |
| *Okrutna ljubav* | Džulijana Mur
 |
| *Elizabeta: zlatno doba* | Kejt Blančet, Klajv Oven, Džefri Raš
 |
| *Žuta maramica* | Vilijam Hert, Kristen Stjuart
 |
| *Druga Bolenova kći* | Natali Portman, Skarlet Džohanson, Erik Bana
 |
| *Plavi prah* | Džesika Bil, Forest Vitaker, Rej Liota, Lisa Kudrou, Patrik Svejzi
 |
| *Slavna '39.* | Kristofer Li, Džuli Kristi
 |
| *Crna smrt* | Šon Bin
 |
| *Provincijalka* | Blejk Lajvli
 |
| *Moja nedelja sa Merilin* | Mišel Vilijams, Kenet Brana, Džudi Denč, Džulija Ormond, Ema Votson
 |
| *Jadnici* | Hju Džekmen, Rasel Krou, En Hatavej, Amanda Sajfrid, Helena Bonam Karter, Saša Baron Koen
 |

## Reference

## Vanjske veze

* Edi Redmejn na sajtu IMDb